
	Publisko iepirkumu likuma 9.panta kārtībā 
Daudzdzīvokļu dzīvojamās mājas Kadaga 5, Kadaga, Ādažu novads kanalizācijas un aukstā ūdens inženiertīklu (stāvvadu) nomaiņa” (atkārtots iepirkums) 
(iepirkuma procedūras veids un nosaukums)

	Identifikācijas Nr.: ĀN 2025/5

	[bookmark: _Hlk198208299]JAUTĀJUMS NR.1

	Nolikuma 8.6.punktā ir norādīts, ka iepirkuma līguma slēgšanas gadījumā, iepirkuma līguma noteiktajā kārtībā jāiesniedz civiltiesiskā būvkomersanta apdrošināšana, līguma izpildes garantija un garantijas laika garantija. Taču līguma projektā 10.1.punktā ir tikai civiltiesiskā būvkomersanta apdrošināšana un garantijas laika garantija. Vai mēs pareizi saprotam, ka līguma izpildes garantiju un garantijas laika garantiju mēs varam iesniegt apdrošināšanas polises veidā?

	ATBILDE UZ JAUTĀJUMU NR.1

	Jā, vara iesniegt apdrošināšanas polises veidā.

	JAUTĀJUMS NR.2

	Pielikumā Nr. 2 “Tehniskā specifikācija” 13.punktā ir norādīts, ka minimālais garantijas laiks ir 24 (divdesmit četri) mēneši. Savukārt, līguma projektā 10.4.3.punktā garantijas laika garantijas darbības termiņš ir 5 (pieci) gadi. Lūdzam precizēt izpildītu darbu garantijas termiņu.

	ATBILDE UZ JAUTĀJUMU NR.2

	Garantijas laika garantijas darbības termiņš ir 5 (pieci) gadi.

	JAUTĀJUMS NR.3

	Līguma projektā 4.2.7.punktā ir norādīts, ka Izpildītāja pienākums ir segt elektroenerģiju, ūdens apgādi un kanalizāciju un citus pakalpojumus. Taču nav definēts kādā veidā. Vai ir prasības uzstādīt elektroenerģijas patēriņa skaitītāju? Vai mainot stāvvadus ir jāfiksē iztukšotu stāvvadu ūdens apjomu?

	ATBILDE UZ JAUTĀJUMU NR.3

	Nē, nav nepieciešams segt un uzskaitīt.

	JAUTĀJUMS NR.4

	Līguma projektā nav skaidra izpildītu darbu pieņemšanas-nodošanas procedūra, tai skaitā nav skaidrs kad Izpildītājs paziņo Pasūtītājam par darbu pabeigšanu un izpildītu darbu nodošanu (iesniedz pieņemšanas-nodošanas aktu un apjomu aktu Forma 2), cik ilgā laikā Pasūtītājam ir jāizskata dokumenti un jāpieņem darbi – nav norādīts termiņš. Vai ir iespējams precizēt izpildītu darbu pieņemšanas-nodošanas kārtību?

	ATBILDE UZ JAUTĀJUMU NR.4

	Gala aktu Pusēm ir pienākums parakstīt 10 (desmit) dienu laikā pēc visu Līgumā noteikto Darbu pabeigšanas un Objekta nodošanas ekspluatācijā.

	JAUTĀJUMS NR.5

	Ja Izpildītājs sagatavoja iedzīvotājiem precīzu grafiku ar darbu veikšanu katrā dzīvoklī, bet dzīvokļa īpašnieks nav nodrošinājis piekļuvi savam īpašumam saskaņā ar grafiku, piemēram, atrodas slimnīcā, ārzemēs vai vēl kāda iemesla dēļ. Vai tas varētu būt pamats pagarināt līguma izpildes termiņu?

	ATBILDE UZ JAUTĀJUMU NR.5

	Jā, tas var būt par pamatu pagarināt līgumu.

	JAUTĀJUMS NR.6

	Līguma projektā 9.1.punktā ir norādīts, ka nododot darbus arī ir jāiesniedz izpilddokumentāciju (ja attiecināms). Lūdzam precizēt vai ir attiecināms vai tomēr nav.

	ATBILDE UZ JAUTĀJUMU NR.6

	Izpilddokumentāciju ir jāiesniedz par izmantojamajiem materiāliem.

	JAUTĀJUMS NR.7.1.

	8.punktā ir norādīts, ka ja Izpildītajam ir priekšlikumi par citu, līdzvērtīgu, tādas pašas vai augstākas kvalitātes būvniecības materiālu pielietošanu, kas nav paredzēti šajā iepirkumā un tie atbilst Latvijas Republikas un Eiropas Savienības standartiem, un Tehniskajā specifikācijā izvirzītajām prasībām, būvizstrādājumu aizstāšana ar ekvivalentiem ir jāsaskaņo ar Pasūtītāja pārstāvi. Jautājums: vai Pasūtītājs var saskaņot aukstajām ūdenim montēt PP-R cauruļvadus, nevis presējamus daudzslāņu cauruļvadus?

	ATBILDE UZ JAUTĀJUMU NR.7.1.

	Līdzvērtīgu, tādas pašas vai augstākas kvalitātes var. PP-R cauruļvadi neder.

	JAUTĀJUMS NR.7.2.

	Ja tomēr ir uzstāja uz daudzslāņu cauruļvadiem, tad specifikācijā nav norādīts veidgabalu materiāls. Daudzslāņu veidgabaliem ir 2 veidi – plastmasas veidgabali un misiņa veidgabali. Kādus veidgabalus ir jāieskaita finanšu piedāvājumā (tāmē)?

	ATBILDE UZ JAUTĀJUMU NR.7.2.

	Misiņa veidgabalus.

	JAUTĀJUMS NR.7.3.

	Lūgums precizēt, ko nozīmē pozīcija “aile aizdare” un “ bloki ailes aizdarei”. Ja tas ir vecais lietuviešu projekts, tad parasti šajā sērijā stāvvadi atrodas virtuvē vai brīvi stāvoši vai kaut kāda koka/reģipškartona šahtā. Vai var būt tomēr komunikāciju šahtu vajadzētu aizdarināt ar regipškartonu un nošpaktelēt?

	ATBILDE UZ JAUTĀJUMU NR.7.3.

	Objektā ir jautā tipa aizdare, gan bloki gan reģipsis. Konkstatējams, noskaidrojam pie apsekošanas.

	JAUTĀJUMS NR.7.4.

	Lūgums precizēt kas tiek domāts pozīcijā “ugunsdrošības manžete”. Ja tā ir ugunsdrošības lente, kas tiek iemontēta pārsegumā, tad tas ir viena lieta. Ja tā ir tomēr, manžete, tad to stiprina pie cieta pārseguma vai sienas šķersojuma. Šajā gadījumu starpstāvu pārsegums tiks demontēts un tiks atjaunots ar ugunsdrošu akmensvati, putām un betona slāni – pārsegums nebūs ciets.

	ATBILDE UZ JAUTĀJUMU NR.7.4.

	Šajā gadījumā der ugunsdrošības lenta.

	JAUTĀJUMS NR.7.5.

	Vai ugunsdrošības lenti vajadzēs montēt tikai kanalizācijas stāvvadam vai arī aukstā ūdens apgādes stāvvadam?

	ATBILDE UZ JAUTĀJUMU NR.7.5.

	Ugunsdrošības lenta jāmontē arī aukstā ūdens apgādes stāvvadam.

	JAUTĀJUMS NR.7.6.

	Aukstā ūdens apgādes stāvvadu nav paredzēts izolēt ar pretkondensāta izolāciju. Vai ir nepieciešams ieskaitīt polietilēna vai kaučuka izolāciju? Vai tomēr stāvvads paliks bez izolācijas?

	ATBILDE UZ JAUTĀJUMU NR.7.6.

	Aukstā ūdens stāvvadu nav jāizolē ar pretkondensāta izolāciju. Ailes pirms aizvēršanas ir paredzēts siltināt ar siltinājuma materiālu.

